Elijah Abina

Elijah Oludele Abina yin jiji to azán 16tọ Ayidosun 1935 to Aradagun, Badagry, Awọnlin to otò Naijilia tọn mẹ bo yin yẹwhenọ Naijilia tọn podọ nugopọntọ The Gospel Faith Mission International (GOFAMINT) tọn podọ dopo to otọ dowatọ Penticostal Fellowship of Nigeria (PFN) tọn.

Bẹjẹeji gbẹzan etọn tọn
Elijah ogudele Abina yin jiji na mẹdaho Abraham Akowanu Abina po Omoloto Abina to Aradagun, gbagi Awọnlin to Naijilia. E wa diọ yinkọ ṣẹnṣẹn tọn etọn do Oludele na e nọ pa gigo na numẹsẹn lẹ wutu. E yin dopo to dowatọ The Gospel Faith Mission International (GOFAMINT) po yẹwhenọ Reuben George po asi  Dupe George, David Akinremi, Meshack Akinola, Iwaku Bagere, Daniel Aluko, Olusegun George, Elkanah Obideyi, Solomon Elijah Kudoro, Richard Akapo, Dorcas Adeyemi, Mary Kudoro, Felicia Akinremi. Biblu pinplọn zindonukọn kakajẹ egbehe, yẹwhenọ George lẹzun yẹwhehodọtọ whenu gigọ tọn to Gospel Faith Mission International to Kọ́yànsun 1962, bo jo azọ́n dowhenu tọn etọn Arbico Limited, Apapa to Awọnlin to whenue gbigbọ wiwe jẹeji. To tintan whenu, ewọ wẹ mẹhe to anadenanu to Ṣọọṣi GOFAMINT Iwaya tọn to 1963, enẹgodo Ṣọọṣi GOFAMINT Mushin tọn to 1966 to godo mẹ e mọ zedaga yi taidi Nugopọntọ. Yẹwhenu Reuben George wẹ yin Nugopọntọ daho lọ, e wa de Abina taidi mẹbọdomẹgotọ etọn, Otẹn enẹ mẹ wẹ e sẹn te kakajẹ whenue yẹwhenọ George basi matintọ to 1987.